
**ГОДИШЕН ДОКЛАД ПО ОКОЛНА СРЕДА**

**2019г.**

**ЗА ИЗПЪЛНЕНИЕ НА ДЕЙНОСТИТЕ, ЗА КОИТО Е ПРЕДОСТАВЕНО КОМПЛЕКСНО РАЗРЕШИТЕЛНО № 559–Н0/2017 г.**

****

**Март, 2020**

**Гр.Перник**

**годишен доклад**

**за изпълнение на дейностите, за които е предоставено КОМПЛЕКСНО РАЗРЕШИТЕЛНО № 559–Н0/2017 г.**

# 3.1. Увод

* **Наименование на инсталацията, за която е издадено комплексно разрешително (КР)**

Комплексното разрешително № 559–Н0/2017 г. се отнася за експлоатацията на Инсталация за рециклиране на калайсъдържащи дроси, изпълняваща дейност по точка 2.5 „а” от Приложение № 4 на ЗООС (**Условие 2 от КР**).

* **Адрес по местонахождение на инсталацията**

Инсталацията е разположена в гр.Перник.

* **Регистрационен номер на КР**

№ 559–Н0/2017 г.

* **Дата на подписване на КР**

22.11.2017 г.

* **Дата на влизане в сила на КР**

14.12.2017 г.

* **Оператора на инсталацията, притежател на разрешителното**

„ТИБ САЛДАРЕ“ ООД

* **Адрес, тел.номер, факс, собственика/оператора**

Адрес: гр. София, ж.к. Студентски град, бл. 58 вх.В, ст. 605

Управител: инж. Цоньо Пенчев Цонев

Тел. 0884 150 875

E-mail: tibsaldare@gmail.com

* **Лице за контакти**

инж. Цоньо Пенчев Цонев тел. 0884 150 875

* **Адрес, тел. номер, факс, на лицето за контакти**

Адрес: гр. София, ж.к. Студентски град, бл. 58 вх.В, ст. 605

Тел. 0884 150 875

* **Кратко описание на всяка от дейностите/процесите, извършвани в инсталацията/инсталациите**

Площадката, на която дружеството организира дейността си по рециклиране на калай-съдържащи дроси се намира в гр.Перник, кв. Изток, ул. Ленински проспект № 17 и е собственост на “ТИБ САЛДАРЕ” ООД.

Инсталацията за рециклиране на калай-съдържащи дроси условно се състои от две отделения – отделение за сепариране на металната фаза и отделение за рециклиране на вторични дроси.

В отделението за сепарация на металната от прахообразната фаза е разположен автоматичен сепаратор, марка DEKTEC, модел SDS-007, чрез който се осъществява сепарирането на металната фаза. Той е оборудван с вентилационна система с 5 степени на очистване – филтър за грубо очистване, филтър за фино очистване и три активни филтъра (с активен въглерод). С помощта на автоматичния сепаратор металната фаза от калайсъдържащите дроси се отделя от прахообразната, която се събира в метален контейнер с херметичен капак, а полученият метал се разлива във форми с помощта на конвейр, който представлява отделен модул от машината.

В отделението за рециклиране на вторичните дроси са разположени тиглова, индукционна пещ (проект) и вентилационна уредба. “ТИБ САЛДАРЕ” ООД разполага с две идентични тиглови накланящи се пещи с електрическо нагряване, които се използват в зависимост от химичния състав на изходния материал. Разливането се извършва в метални форми, чрез междинна кофа, която служи за прехвърляне на метала от пещта във формата, както и за междинно охлаждане на метала. В процеса на топенето върху тигела се поставя капак за елиминиране на топлинните емисии и предотвратяване окислението на металната вана.

Над пещта е разположен чадър, който е свързан чрез газоходи с прахоуловителното съоръжение.

Към двете отделения на Инсталацията за рециклиране на калаени дроси има прахоаспирационна система, марка Donaldson Torit DCE, модел DFPRO6.

Полученият метал от двата стадия на рециклиране се осреднява по химичен състав, взема се проба, която се анализира с помощта на преносим апарат на фирмата BRUCKER за определяне на химичния състав на метала.

* **Производствен капацитет на инсталацията/инсталациите**

Съгласно **Условие 4.1** на КР №559-НО/2017 г., разрешеният капацитет на инсталацията за пълен годишен период е 25 тона калайсъдържащи дроси. През отчетния период в Инсталацията са рециклирани 23,644 тона дроси. Изискванията на комплексното разрешително за капацитета на инсталацията през 2019 г. са спазени.

|  |  |  |  |  |
| --- | --- | --- | --- | --- |
| **№** | **Инсталация** | **Капацитет, съгласно КР№ 559–Н0/2017 г.** | **Постигнат капацитет през 2019** | **Съответствие** |
| **1.** | Инсталация за рециклиране на калайсъдържащи дроси | 25 t/y | 23,644 t | да |

* **Организационна структура на фирмата, отнасяща се до управлението на околната среда**

Организационните и управленски функции се изпълняват от управителя на фирмата инж.Цоньо Цонев.

Наетият персонал изпълнява конкретни технологични задачи.

* **РИОСВ, на чиято територия е разположена инсталацията**

РИОСВ – гр.Перник

* **Басейнова дирекция, на чиято територия е разположена инсталацията/инсталациите;**

Басейнова дирекция западнобеломорски район, гр.Благоевград

## 3.2. Система за управление на околната среда – Условие 5

Дружеството не разполага с внедрена система за управление на околната среда, съобразно ISO 14001:1996 или EMAS. Изготвена и внедрена е собствена система за управление на околната среда, съобразно изискванията на издаденото комплексно разрешително.

ТИБ САЛДАРЕ ООД е микрофирма, поради което не е формирана организационна структура, отнасяща се до управлението на околната среда. Съгласно съществуващата организационна структура на дружеството, отговорно лице по изпълнение на условията на комплексното разрешително е управителят на фирмата.

# Условие 5.1.

Инструкциите за експлоатация и поддръжка на производствените системи, изисквани с КР №559-НО/2017 г. са изготвени и се съхраняват на площадката.

# Условие 5.2.

Изготвени са писмени инструкции за мониторинг на техническите и емисионни показатели и се съхраняват на площадката.

# Условие 5.3.

Съгласно изискванията на Комплексно разрешително № 559-Н0/2017 г. са разработени и утвърдени писмени инструкции за мониторинг на техническите и емисионни показатели, съгласно условията в разрешителното.

Разработени и утвърдени са писмени инструкции за периодична оценка на съответствието със стойностите на емисионните и технически показатели с определените в условията на разрешителното.

# Условие 5.4.

Разработени и утвърдени са писмени инструкции за установяване на причините за допуснатите несъответствия и предприемане на коригиращи действия.

# Условие 5.5.

През отчетния период не са документирани данни за емисионните и технически показатели.

# Условие 5.6. и 5.7

Изготвен е и се съхранява актуален списък на нормативната уредба по околна среда, регламентираща работата на инсталацията по Условие 2, както и списък на всички необходими инструкции, изисквани с настоящото разрешително.

## 3.3. Използване на ресурси – Условие 8

Ефективното използване на енергия, горива и ресурси е един от основните приоритети на дружеството, свързан както с щадящото въздействие на дейността върху параметрите на околната среда, така и с добри икономически показатели от дейността.

# 3.3.1. Използване на вода - Условие 8.1

В Инсталацията за рециклиране на калайсъдържащи дроси не се използва вода за производствени цели. В условията на комплексното разрешително не е разрешено използването на вода за производствени цели.

# 3.3.2. Използване на енергия – Условие 8.2

Усреднените данни за разхода на електроенергия за 2019 год. за единица продукт са показани в Таблица 3.2-1, а месечните разходи на електроенергия в Таблица 3.2-2. Отчитането и контролът на разхода на електроенергия за единица продукт през годината е извършвано на база на показанията на локалните електрометри, монтирани към тигловата пещ и към сепаратора.

**Таблица 3.2-1.**

|  |  |  |  |
| --- | --- | --- | --- |
| **Електроенергия/**  **Топлоенергия** | **Количество за единица продукт, съгласно КР** | **Използвано количество за единица продукт** | **Съответствие** |
| електроенергия | 0,282 MWh/t | 0,261 MWh/t | да |

**Таблица 3.2-2.**

|  |  |  |  |  |
| --- | --- | --- | --- | --- |
| Месец | Разход на електроенергия, MWh | Рециклирани дроси, t | Реална месечна ефективост, MWh/ЕП | Съответствие |
| януари | 0.265 | 2.152 | 0.123 | да |
| февруари | 0.478 | 2.065 | 0.231 | да |
| март | 0.559 | 2.450 | 0.228 | да |
| април | 0.521 | 2.043 | 0.255 | да |
| май | 0.558 | 1.811 | 0.308 | не |
| юни | 0.567 | 2.209 | 0.257 | да |
| юли | 0.709 | 2.373 | 0.299 | да |
| август | 0.403 | 1.045 | 0.386 | не |
| септември | 0.655 | 1.890 | 0.347 | не |
| октомври | 0.450 | 1.893 | 0.238 | да |
| ноември | 0.669 | 2.210 | 0.303 | не |
| декември | 0.338 | 1.505 | 0.225 | да |
| общо: | 6.172 | 23.644 | 0.261 | да |

Разходът на електроенергия зависи от степента на окисленост на изходния материал, характеристика, която зависи от възприетия начин на работа на нашите клиенти и която не може да бъде контролирана от нас. По тази причина през някой от месеците реалната ефективност е по-висока от заложената в КР, но средно за 2019 г. изискванията на комплексното разрешително за използваното количество електроенергия за единица продукт на инсталацията са спазени.

# 3.3.3. Съхранение на суровини, спомагателни материали, горива и продукти - Условие 8.3.4

Съхранението на суровините и спомагателните материали се осъществява единствено на определените за целта места, отговарящи на съответните изисквания.

# Условие 8.3.4.1.

Единственото използвано през 2019 г. в технологичните процеси вещество, класифицирано като опасно от Закона за защита от вредното въздействие на химичните вещества, препарати и продукти, е пропан-бутан. На площадката на Инсталацията за рециклиране на калайсъдържащи дроси се използват 2 регистрирани изправни битови бутилки, преминали периодичен технически преглед, съгласно инструкциите на производителя. Едната бутилка е работна, а другата е резервна. Максимално количество на съхранявания пропан-бутан на производствената площадка е 7 кг.

За това вещество е осигурен актуален Информационен лист за безопасност, който е наличен на работната площадка.

**Условие 8.3.5.** **Документиране:** Разработена е и се прилага писмена инструкции за безопасна работа с газови уреди и бутилки с газ пропан-бутан.

**Условие 8.3.6.** **Докладване**: При извършваните през годината ежедневни визуални проверки на състоянието на бутилките с пропан-бутан не са констатирани нередности, поради което не са предприемани коригиращи действия.

## 4. Емисии на вредни и опасни вещества в околната среда

# 4.2. Емисии в атмосферата – Условие 9

ТИБ САЛДАРЕ ООД експлоатира пречиствателно съоръжение за емисии в атмосферата - прахоаспирационна система, марка Donaldson Torit DCE, модел DFPRO6.

Съгласно, разработения от ТИБ САЛДАРЕ ООД и утвърден от РИОСВ – Перник, план за собствен мониторинг, и в съответствие с условията на КР No559-H0/2017, измерванията на вредни емисии се провеждат един път годишно. Контролираните параметри са – прах, органични вещества, определени като общ въглерод и Sn+Pb.

С възлагателно писмо Вх.No 5542 от 20.08.2019 измерванията са възложени на ИАОС, отдел „Лаборатория за качество на въздуха“.

С писмо Вх.No 26-00-1437/30.10.2019 е уведомена РИОСВ – Перник за конкретната дата на извършване на измерванията (06.11.2019).

Измерванията са извършени при спазване на следните условия, съгласно чл.33 на Наредба No6/26.03.1999:

1. Установен технологичен режим на експлоатация на Инсталацията;
2. Приблизително постоянни параметри на производствения газов поток;
3. Мощност на Инсталацията – 100 %.

През отчетния период е извършен собствен мониторинг на емисиите в атмосферния въздух, резултатите от който са представени в Таблица 4.2.

**Таблица 4.2.** Емисии в атмосферния въздух

|  |  |  |  |  |
| --- | --- | --- | --- | --- |
| Параметър | Емисионни норми | Собствени измервания | Протокол No | Съответствие |
| Прах | 4 mg/Nm3 | 1.75 mg/Nm3 | 01-2434/ 14.11.2019 | да |
| Органични вещества, определени като общ C | 40mg/Nm3 | 16 mg/Nm3 | да |
| Sn+Pb | < 1mg/Nm3 | <0.008 mg/Nm3 | да |

# 4.3. Емисии на вредни и опасни вещества в отпадъчните води – Условие 10

В Инсталацията за рециклиране на калайсъдържащи дроси не се използва вода за производствени цели.

# 4.4. Управление на отпадъците – Условие 11

Съгласно КР №559-НО/2017 г., дружеството има право да генерира, временно да съхранява и да предава за оползотворяване следните производствени отпадъци, с наименование, код и количество (Таблица 4). Два пъти през годината са извършени собствени измервания и резултатите са представени в Таблица 4.

**Таблица 4.** Производствени отпадъци, образувани от цялата площадка

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  | **Собствени измервания, t** | | | |
|  |  |  |  |  | Дата | Съответ-ствие | Дата | Съответ-ствие |
| Код | Наименование на отпадъка | Описание | Норма на ефективност, t/ЕП | Количество, определено с КР (t/y) | 14.06.2019 | 08.11.2019 |
| 10 08 16 | прах от отпадъчни газове, различен от упоменатия в 10 08 15 | Прах от прахоаспирационната система, образува се периодично, при почистване на вентилационната уредба | 0.00072 | 0.018 | 0.008\* | да | 0.007\* | да |
| 12 01 03 | стърготини, стружки и изрезки от цветни метали | електросъпротивителни нагревателни елементи (кантал); отпадат при подмяна на нагреватели на тигловата пещ | 0.00008 | 0.002 | \_ | да | \_ | да |
| 12 01 03 | стърготини, стружки и изрезки от цветни метали | отпадат от механичната обработка на пробите | 0.00024 | 0.006 | непрекъснато се оползотворяват | да | непрекъснато се оползотворяват | да |
| 15 02 03 | абсорбенти, филтърни материали, кърпи за изтриване и предпазни облекла, различни от упоменатите в 15 02 02 | Амортизирани патронни филтърни елементи, отпадат при подмяна на филтруващите патрони на пречиствателното съоръжение |  | 0.005 | \_ | да | \_ | да |
| 16 11 04 | други облицовъчни и огнеупорни материали от металургични процеси, различни от упоменатите в 16 11 03 | Огнеупорни тухли, отпадат при подмяна на огнеупори на тигловата пещ | 0.0008 | 0.02 | 0.001 | да | 0.002 | да |

“ТИБ САЛДАРЕ” ООД рециклира калайсъдържащи дроси, които не се описват от Наредбата по чл.3, ал.1 от ЗУО със самостоятелен код, поради което в България този материал се регистрира от РИОСВ под различни кодове, в зависимост от компетентността на експертите, например:

10 08 11 - Дроси и леки шлаки, различни от упоменатите в 10 08 10

20 01 40 - Метали

12 01 03 - Стърготини, стружки и изрезки от цветни метали

12 01 04 - Прах и частици от цветни метали

16 03 04 - Неорганични отпадъци, различни от упоменатите в 16 03 03

Калайсъдържащите дроси, които постъпват за рециклиране отпадат при запояване на печатни платки по метода спойка-вълна и представляват механична смес от припой и калаени оксиди. Те се генерират при един и същи процес и следователно трябва да се описват с един и същи код.

След допитване до Европейската комисия по опазване на околната среда, предлагаме на нашите клиенти да регистрират своя отпадък с код 10 08 11 и смятаме, че този код е най-подходящ за този тип материал. По тази причина в следващата таблица в колона „Код на отпадъка“ е записан 10 08 11.

**Таблица 5.** Оползотворяване и обезвреждане на отпадъци

|  |  |  |  |  |  |
| --- | --- | --- | --- | --- | --- |
| Отпадък | Код | Оползотворяване на площадката,  тон | Обезвреждане на площадката | Име на външната фирма извършваща операцията по оползотворяване/ обезвреждане | Съответствие |
| Калай-съдържащи дроси | 100811 | 23,644 |  |  | да |

**Условие 11.2** **Приемане на отпадъци за третиране**

За отчетния период на площадката на ТИБ САЛДАРЕ ООД са приети за преработване и обезвреждане с цел извършване на операция по оползотворяване, обозначена с код R4 (рециклиране/възстановяване на метали и метални съединения) и R13 (съхраняване на отпадъци до извършване на операция по оползотворяване, обозначена с код R4) калайсъдържащи дроси, генерирани от други предприятия, с които „ТИБ САЛДАРЕ“ има сключени договори за изкупуване или рециклиране на калайсъдържащи дроси:

**Таблица 6.** Приети отпадъци от външни фирми

|  |  |  |  |
| --- | --- | --- | --- |
| **Фирма** | **Код** | **Описание** | **Количество, t** |
| Ай ти дабълю Испраконтролс Б-я, гр. Пловдив/  Ай Ти Дабълю Аплайанс Компонентс - ЕООД | 10 08 11 | припой и калаени оксиди | 1.27‬0 |
| АСЕЛ ООД, гр. Пловдив | 0,837 |
| “ЛЕМ БЪЛГАРИЯ” ЕООД, гр. София | 1.582 |
| ТРЕМОЛ ЕС ЕМ ДИ ООД, гр.Велико Търново | 1,396 |
| AQ Пластроник АД | 0,933 |
| ЩЕКА ЕЛЕКТРОНИК БЪЛГАРИЯ ЕООД, гр. Съединение | 0,606 |
| ИНТЕГРЕЙТИД МИКРО-ЕЛЕКТРОНИКС БЪЛГАРИЯ ЕООД | 12,722 |
| ОСРАМ ЕООД | 1,941 |
| УНИПОС - ООД | 0,129 |
| "Технически компоненти България" ЕООД | 0,360 |
| "Минипулс"ООД | 0,523 |

**Условие 11.3. Предварително съхраняване на отпадъци**

Всички отпадъци, които се генерират на площадката на фирмата в резултат на производствените и др. дейности и които са посочени в таблица 4 на настоящия ГДОС се събират, съгласно изискванията на Глава ІІ, Раздел І на Наредба за изискванията за третиране и транспортиране на производствени и на опасни отпадъци, на определената за целта площадка за временно съхранение.

**Условие 11.4. Транспортиране на отпадъците.**

Транспортирането на калайсъдържащите дроси се извършва от персонала на ТИБ САЛДАРЕ ООД. Всяка партида дроси се съпровожда с приемателно-предавателен протокол, подписан от двете страни, сключили договор за изкупуване или рециклиране.

**Условие 11.5. Оползотворяване, в т.ч. рециклиране на отпадъци**

На производствената площадка на „ТИБ САЛДАРЕ” ООД се извършват операции по оползотворяване на отпадъци с код R4 (Таблица 5). За отчетния период са рециклирани 23,644 т дроси, което не надхвърля капацитета на Инсталацията, заложен в условие 4 на КР.

## 4.5 Шум – Условие 12

Дейностите, извършвани на производствената площадка трябва да се осъществяват по начин, недопускащ предизвикване на шум в околната среда над граничните стойности на еквивалентно ниво на шум, както следва:

По границите на производствената площадка:

* дневно ниво - 70 dB(A);
* вечерно ниво - 70 dB(A);
* нощно ниво - 70 dB(A);

В мястото на въздействие (най-близката жилищна зона):

* дневно ниво - 55 dB(A);
* вечерно ниво - 50 dB(A);
* нощно ниво - 45 dB(A).

През отчитания период не са регистрирани жалби и/или оплаквания от работата на инсталацията по отношение шума от производствената площадка.

Изготвена е инструкция „Периодично наблюдение на показателите на шум по Условие 12.2.1 на комплексното разрешително, оценка на съответствието, установяване на причините за несъответствие и предприемане на коригиращи действия“.

Основното съоръжение, генериращо шум при работата на Инсталацията е вентилационната уредба марка Donaldson Torit DCE.

През годината е извършено собствено измерване на общата звукова мощност на площадката, еквивалентни нива на шум в определени точки по оградата на площадката и еквивалентни нива на шум в мястото на въздействие, съгласно приложената план-скица и резултатите са представени в Таблица 6. Измерванията са извършени от акредитирана лаборатория към ИАОС.

**Таблица 6.** Шумови емисии, съгласно протокол No 01-2556/25.11.2019

|  |  |  |  |
| --- | --- | --- | --- |
| **Място на измерването** | **Еквивалентно ниво на шум**  **dB(A)** | **Допустимо ниво на звуково налягане**  **dB(A)** | **Съответст-вие** |
| ИТ №1- фоново ниво на шума | 53,5 | - |  |
| ИТ №2 | 61,3 | 65 | Да |
| ИТ №3 | 62,8 | 65 | Да |
| ИТ №4 | 63,1 | 65 | Да |
| ИТ №5 | 64,2 | 65 | Да |
| Еквивалентно ниво на шума (място на въздействие) | 54,8 | 55 | Да |
| Ниво на обща звукова мощност | 101,3 | - |  |



За отчетния период няма постъпили жалби от живущи около площадката.

# 4.6 Опазване на почвата и подземните води от замърсяване – Условие 13

На площадката не се използват и не се складират вредни и опасни вещества, което изключва замърсяването на почвата с такива.

## 5. Прекратяване работата на инсталации или части от тях

Не се предвижда временно или окончателно прекратяване на дейността на инсталацията.

В случай на нужда, съгласно изискванията на КР и в постановените срокове ще бъдат изготвени:

* План за закриване на дейностите на площадката или на части от тях;
* План за временно прекратяване на дейностите на площадката или части от тях.

## 7. Свързани с околната среда аварии, оплаквания и възражения

# 7.1 Аварии

През отчетния период не са настъпвали аварии, свързани с околната среда.

# 7.2 Оплаквания или възражения, свързани с дейността на инсталациите, за които е издадено КР

Няма постъпили оплаквания или възражения, свързани с дейността на инсталацията, за която е издадено КР.

**Декларация**

Удостоверявам верността, точността и пълнотата на представената информация в Годишният доклад за изпълнение на дейностите, за които е предоставено комплексно разрешително №.559-НО/2017 г. на „ТИБ САЛДАРЕ” ООД, гр. София.

Не възразявам срещу предоставянето от страна на ИАОС, РИОСВ или МОСВ на копия от този доклад на трети лица.

**Подпис:**\_\_\_\_\_\_\_\_\_\_\_ **Дата**: 09.03.2020 г.

(упълномощено от организацията лице)

**Име на подписващия:** инж.Цоньо Цонев

**Длъжност в организацията:** Управител